Zombie Kilang Biskut

Zombi Kilang Biskut ialah sebuah filem komedi seram Malaysia 2014 arahan pengarah berpengalaman, Mamat Khalid yang ditayangkan di pawagam Malaysia pada 20 Mac 2014.

Sinopsis

Mengisahkan Husin yang kembali ke kampung pisang dan bekerja di sebuah kilang biskut di Taiping sebagai juruteknik selepas kecewa di Singapura.

Di kilang berkenaan, Husin bertemu semula dengan rakan sekampungnya iaitu Usop, Wahab B, Pian dan Sofea. Mereka kemudian terbabit dalam menyelongkar misteri kemunculan zombi yang mengganas di kawasan kilang tempat mereka bekerja.

Secara tidak langsung, kampung mereka juga turut didatangi hantu Kamariah yang ingin mencari Usop yang telah membunuhnya. Ramai lelaki yang menjadi korban Kamariah termasuk zombi dalam usahanya mencari Usop.

Konflik ini mencetuskan huru-hara di kampung pisang dan keadaan bertukar menjadi kucar-kacir selepas mereka mendapat tahu zombi mula menyerang.

Husin, Usop, Sofea, Wahab B dan Pian bersama-sama berusaha menentang zombi, tetapi semasa mereka hendak menyerang zombi, mereka diserang pula oleh hantu Kamariah.

Pelakon 
 Awie sebagai Husin
 Usop Wilcha sebagai Usop
 Dayana Roza sebagai Sofea
 Eina Azman sebagai Hantu Kamariah
 Man Kadir sebagai Pak Jabit aka Abang J
 Soffi Jikan sebagai M. A. Sofi
 Shuk Sahar sebagai Kusyairi / Abang Din Mamu
 Ilya Buang sebagai Pian
 Delimawati sebagai Kak Limah aka Lammy Pamoga 
 Sharwani NS sebagai Wahab B
 Adam AF sebagai Kenny
 Abu Mamu sebagai Amran
 Mamat Khalid sebagai Kulop

Rujukan

Pautan luar 
 

Filem bahasa Melayu
Filem Malaysia tahun 2014
Filem komedi Malaysia
 Filem arahan Mamat Khalid